**OSNOVNA ŠKOLA TONE PERUŠKA PULA**

**Poljana sv. Martina 6**

**52100 Pula**

**KLASA: 602-01/20-02/04**

**URBROJ:2168/01-55-50-20-02**

**Pula, 02. prosinca 2020. godine**

Na temelju članka 125. Zakona o odgoju i obrazovanju u osnovnoj i srednjoj školi (Narodne novine broj 87/08, 86/09, 92/10, 105/10, 90/11, 16/12, 86/12, 94/13, 136/14 - RUSRH, 152/14, 7/17, 68/18, 98/19 i 64/20), članka 7. stavka 2. Zakona o radu (Narodne novine broj 93/14, 127/17, 98/19) te članka 3. Odluke o načinu izvođenja nastave u osnovnim i srednjim školama kao i na visokim učilištima te obavljanju rada u ustanovama predškolskog odgoja i obrazovanja u uvjetima epidemije COVID-19 ( NN 99/20) i preporuke epidemiologa, Stožera civilne zaštite i osnivača Grda Pule, ravnatelj OŠ Tone Peruška Pula, Kristijan Cinkopan donosi

**ODLUKU**

1. Nastava za učenike V. – VIII. razreda osnovne škole i II.a razreda osnovne škole, organizira se i izvodi kao nastava na daljinu od 03. prosinca do 11. prosinca 2020. godine.

2. Pri provedbi nastave online i radu zaposlenika koji poslove obavljaju od kuće prema odluci ravnateljice obvezno je pridržavati se Preporuka Ministarstva znanosti i obrazovanja o Modelima i preporukama za rad u uvjetima povezanim uz COVID-19 i uputa za vrednovanje i ocjenjivanje.

Obveze učitelja su:

* osigurati kontakte i način komunikacije (virtualna učionica, telefon, e-mail), svaki dan biti dostupan barem određeno vrijeme u virtualnoj školskoj zbornici,
* obvezno održavanje nastave na daljinu odvija se u običajnom opsegu radnog vremena,
* obvezna priprema sadržaja, održavanje komunikacije s učenicima, roditeljima Školom i Ministarstvom znanosti i obrazovanja te davanje povratne informacije učenicima i roditeljima,
* obveze koje proizlaze iz sklopljenog ugovora o radu između zaposlenika i Škole te Odluke o tjednom zaduženju nastavnika i stručnih suradnika Škole za šk. god. 2020./2021. kao i sudjelovanje i izvršenje drugih aktivnosti prema uputi ravnatelja i MZO-a.

Pri provedbi online nastave učitelja koji poslove obavljaju u školskoj ustanovi obvezno je pridržavati se Uputa Hrvatskog zavoda za javno zdravstvo za sprječavanje i suzbijanje epidemije COVID-19 za ustanove ranog i predškolskog odgoja i obrazovanja te osnovnoškolske ustanove, te Preporuka Ministarstva znanosti i obrazovanja o Modelima i preporukama za rad u uvjetima povezanim uz COVID-19 i uputa za vrednovanje i ocjenjivanje.

3. Nastava za učenike ostalih razreda provodit će se kao oblik nastave koju učenici pohađaju u školi.

4. Pri provedbi nastave u OŠ Tone Peruška Pula i radu zaposlenika koji poslove obavljaju u školskoj ustanovi prema odluci ravnateljice obvezno je pridržavati se Uputa Hrvatskog zavoda za javno zdravstvo za sprječavanje i suzbijanje epidemije COVID-19 za ustanove ranog i predškolskog odgoja i obrazovanja te osnovnoškolske ustanove, te Preporuka Ministarstva znanosti i obrazovanja o Modelima i preporukama za rad u uvjetima povezanim uz COVID-19 i uputa za vrednovanje i ocjenjivanje.

5. Ova Odluka se primjenjuje od 03. prosinca 2020. godine.

**Ravnatelj**

Kristijan Cinkopan